Adadin mutanen da cutar korona ta hallaka cikin kowace jiha a Najeriya
Cutar korona ta hallaka mutum 654 a Najeriya - NCDC
29 days ago 1886 views by Ishaq Isma'il
Bayan fiye da watanni hudu da bullar cutar korona karo na farko a Najeriya, cutar mai toshe kafofin numfashi ta yadu a jihohi 36 da kuma babban babban birnin kasar na Tarayya wato Abuja.
Wannan ya na kunshe cikin kididdigar alkaluman da Hukumar Dakile Cututtuka Masu Yaduwa a Najeriya NCDC ta fitar a daren ranar Litinin, 6 ga watan Yuli.
A yayin da likafar cutar ke ci gaba babu sassauci, har yanzu jihar Legas ce ke jan ragama ta yawan masu cutar inda ta harbi mutum 11,367 sai kuma mutum 1,676 da suka warke, yayin da mutum 132 suka kwanta dama.
Kawo yanzu a duk fadin kasar, cutar ta harbi mutum 29,286, sai kuma mutum 11,828 da aka sallama daga cibiyoyin killace masu cutar bayan samun waraka, yayin da mutum 654 da suka riga mu gidan gaskiya.
Rumbun tattaro bayanai na NCDC ya nuna cewa, an yi wa mutum 152,952 gwajin cutar a duk fadin kasar tun bayan bullarta karo na farko a ranar 27 ga watan Fabrairu.
Haka kuma alkaluman cibiyar dakile cututtuka ta kasar sun nuna cewa, mutum 16,804 ne suka rage masu dauke da kwayoyin cutar.
Da misalin karfe 11.34 na ranar Litinin da daddare, NCDC ta sanar da cewa an gano karin sabbin mutane 575 da cutar ta harba a fadin Najeriya.
KARANTA KUMA: Zaben Gwamnan Ondo: PDP ta zabi Matawalle ya jagoranci kwamitin yakin neman zabe
Sabbin mutane 575 da cutar ta harba cikin jihohi 20 sun kasance kamar haka: Legas(123), Abuja(100), Delta(58), Edo(52), Ogun(42), Katsina(24), Bayelsa(23), Ribas(22), Borno(19), Filato(18), Ondo(18), Oyo(17), Kwara(15), Osun(13), Enugu(9), Nasarawa (7), Abia(6), Cross River(5), Kaduna(3), Ekiti(1).
Baya ga jihar Legas da ta ke kan sahu na gaba ta fuskar yawan mutanen da cutar ta harba, birnin Abuja ya biyo bayanta a mataki na biyu da mutum 2,281 yayin da jihar Oyo ta biyo bayansu a mataki na uku da mutum 1,530.
Ga jerin adadin mutanen da cutar ta hallaka cikin kowace daya daga cikin jihohi 35 na Najeriya da cutar ta bulla:
Lagos - 132
Abuja - 35
Oyo	- 19
Edo - 50
Kano - 52
Ribas - 41
Ogun - 21
Katsina - 23
Borno - 33
Gombe - 21
Bauchi - 12
Ebonyi - 3
Filato - 14
Abia - 3
Enugu - 10
Imo	- 6
Jigawa - 10
Bayelsa - 16
Nasarawa - 8
Osun - 7
Sokoto - 16
Neja - 7
Akwa Ibom - 3
Adamawa - 7
Kebbi - 7
Zamfara - 5
Yobe - 8
Taraba - 0
Kogi - 2
Cross River - 1
16 minutes ago 203 views
an hour ago 6583 views
2 hours ago 47013 views
5 hours ago 34595 views
an hour ago 2325 views
32 minutes ago 1507 views
4 hours ago 5507 views
Labari da dumi: Mataimakin Akeredolu ya maka majalisar jihar Ondo a kotu